חוק הכניסה לישראל (הוראת שעה – נגיף הקורונה החדש), התשפ"א-2021 
הצעת חוק ממשלתית, הכנסת ה-24
פורסם: ספר החוקים, חוברת 2919, עמ' 378, 2021-07-21T00:00:00+03:00
במטרה למנוע ניתוקו של קשר טיפולי ארוך בין מטופל לבין עובד זר המועסק בתחום הסיעוד, אשר יכול לגרום לפגיעה קשה במטופל, נקבע בהוראת שעה, התקפה למשך ארבעה חודשים, כי שר הפנים רשאי לבחון מחדש ולאשר בקשות הארכה לרישיון לישיבת ביקור, לשם העסקת עובדים זרים בסיעוד, אשר נדחו בתקופת מגפת הקורונה. 
בקשות אלה יבחנו במקרים בהם הקשר בין המטופל לעובד הזר נמשך מחודש מרץ 2021 לפחות, בשל הסתמכות על תקופת ההיערכות הארוכה שניתנה בעקבות מגפת הקורונה, ובלבד שבעת הגשת הבקשה העובד הזר לא שהה בישראל מעל 13 שנים.